यदि केजरीवाल फिर से यहां या कहीं और सत्ता में आना चाहते हैं तो उन्हें हर समय राजनीति करना बंद करना होगा और गवर्नेंस पर ध्यान देना होगा. आपको दूसरे के साथ मिलकर काम करना होगा. दिल्लीवासियों को इससे कोई फर्क नहीं पड़ता कि सीवेज दिल्ली सरकार के अंतर्गत आता है और नालियां एमसीडी के तहत आती हैं. वे तो सिर्फ यह चाहते हैं कि काम होना चाहिए. यही बात सड़क और अन्य इंफ्रास्ट्रक्चर के लिए भी लागू होती है. इसलिए सबसे पहले आप सरकार को मिलजुलकर कार्य करने का पाठ सीखना होगा. आपको लोगों से मिलना होगा. क्या कोई बता सकता है कि विधायकों ने अपने क्षेत्र के लोगों से आखिरी बार कब मुलाकात की थी?